AFRIKAANSE OPSOMMING: Hierdie werkstuk behandel die ontwerp en implementering van 'n outonome landingstelsel vir 'n onbemande helikopter. Die stelsel is verdeel in twee afsonderlike substelsels - 'n outonome navigasie- en beheerstelsel ontwerp vir 'n X-Cell .90 akrobatiese helikopter, en 'n veilige landingsisteem wat skipbeweging voorspel om ideale landingsperiodes te herken vir outonome helikopterlandings. Die helikopter beheerstelsel is gebasseer op 'n opeenvolgende lus-sluiting argitektuur wat vir die X-Cell .90 akrobatiese helikopter geoptimeer is. 'n Toestandmasjien word gebruik vir die implementering van volle outonome landingsgedrag, met getoetsde volging en landingsmodusse vir volle outonome landings op 'n bewegende platform. Resultate word voorsien vir beide gesimuleerde hardeware-in-die-lus landings sowel as praktiese landings. Suksesvolle landings was gedemonstreer op 'n platform wat teen 11 kph beweeg het. 'n Statiese tydperk voorspellingsstelsel is ontwikkel om relatief statiese periodes in beweging op te spoor, gebasseer op data van die Suid-Afrikaanse Vloot. Die stelsel maak gebruik van 'n voorspellingstegniek om 'n vroegtydige waarskuwing van statiese periodes sowel as afwyking van die skip te gee. 'n Klassifiseerder wat gebasseer is op verskeie voorspellers is geïmplementeer om 'n gekombineerde voorspelling vir veilige landingstoestande te voorsien. Konserwatiewe prestasies illustreer dat so 'n stelsel haalbaar en vir verdere ontwikkeling geskik is.